ગાંધીનાં લખાણનું ઉદાહરણ આપતા તેમણે કહ્યું કે, “ગાંધીજીનું લખાણ એકદમ લોકો સાથે કનેક્ટિવિટિ સાધી લેતું. તેમનું પદ્ય લોકોનાં દિલમાં ઉતરી જતું. તેમની આત્મકથામાં વાચકો અને બાપુ બંનેનું હૃદય સાથે ધબકતું. તેમના લખાણનો આ પ્રભાવ હતો.” ગાંધીજીનાં સરલાદેવી સાથેનાં પ્રેમ અંગે પણ તેમણે વાત કરી. તેને ગાંધીજી આધ્યાત્મિક લગ્ન કહેતા. તેમની વાત કરતા ગાંધીજીએ એક વાર અમૃતા કૌરને પત્ર લખેલો. તેમાં ગાંધીજી કહે છે કે, ‘મેં એક વાર સરલાદેવીના ખભા પર હાથ મુકેલો. ત્યારે હું સાવ નિર્વિકાર હતો તેમ ના કહી શકું.' આ હતો ગાંધીજીનો સત્યપ્રેમ. આવુ ગાંધીજીએ ના લખ્યું હોત તો શું ફેર પડત? પરંતુ ગાંધી તો ગાંધી હતા. શાહે બીજી વાત કરતાં કહ્યું કે, ‘ગાંધીજી ટેબલ પર પોતાનો આત્મા મુકીને તેને સુક્ષ્મદર્શક યંત્રથી જોઇ તેમાંથી અવગુણ શોધતા.' .